Skalický hájik

Skalický hájik je geomorfologický podcelok Chvojnickej pahorkatiny.

Vymedzenie 
Podcelok leží v severnej časti Chvojnickej pahorkatiny, západne od Skalice. Na severe, západe i juhu nadväzuje Chvojnická pahorkatina s podcelkom Unínska pahorkatina, východným smerom sa dvíhajú Biele Karpaty a ich podcelok Žalostinská vrchovina.

Chránené územia 
Východný okraj územia zasahuje do CHKO Biele Karpaty, z maloplošných chránených území tu leží prírodná rezervácia Veterník.

Turizmus 
Táto časť Chvojnickej pahorkatiny patrí medzi turisticky najatraktívnejšie. Je tu vybudovaných niekoľko značených chodníkov a obľúbeným cieľom turistov je Zlatnícka dolina.

Referencie 

Chvojnická pahorkatina
Geomorfologické podcelky na Slovensku
Pomenovania podľa Skalice